stanford-oval/wikipedia huggingface dataset:
Luettelo WRC-kuljettajista
U

| Kuljettaja | Ensimmäinen kausi | Viimeinen kausi | WRC -rallit | WRC -voitot | Maailmanmestaruudet |
| --- | --- | --- | --- | --- | --- |
|  Robin Ulyate | 1973 | 1987 | 11 | - | - |
|  Ferrán Urteu | 1995 | 1995 | 1 | - | - |
V

| Kuljettaja | Ensimmäinen kausi | Viimeinen kausi | WRC -rallit | WRC -voitot | Maailmanmestaruudet |
| --- | --- | --- | --- | --- | --- |
|  Marek Varisella | 1973 | 1974 | 3 | - | - |
|  Stepan Vasilyev | 1982 | 1986 | 3 | - | - |
|  Ari Vatanen | 1974 | 2003 | 104 | 10 | 1981 |
|  Carlos Veronesi | 1984 | 1984 | 1 | - | - |
|  Mariano Vidal Domínguez | 1999 | 1999 | 1 | - | - |
|  Federico Villagra | 2000 | 2006 | 12 | - | - |
|  Alex Vineis | 1973 | 1973 | 1 | - | - |
|  Joan Vinyes | 1998 | 1991 | 3 | - | - |
|  Jens Voigt | 1990 | 1990 | 1 | - | - |
|  Sergey Vukovich | 1977 | 1985 | 10 | - | - |
W

| Kuljettaja | Ensimmäinen kausi | Viimeinen kausi | WRC -rallit | WRC -voitot | Maailmanmestaruudet |
| --- | --- | --- | --- | --- | --- |
|  Björn Waldegård | 1973 | 1992 | 97 | 16 | 1979 |
|  Per-Inge Walfridsson | 1973 | 1982 | 9 | - | - |
|  Ewart Walker | 1973 | 1973 | 1 | - | - |
|  Hans-Joachim Walter | 1973 | 1973 | 1 | - | - |
|  Achim Warmbold | 1973 | 2000 | 27 | 2 | - |
|  Evert Wesström | 1973 | 1973 | 1 | - | - |
|  Malcolm Wilson | 1997 | 1995 | 45 | - | - |
|  Franz Wittmann | 1973 | 1989 | 34 | 1 | - |
|  Maciej Woda | 2004 | 2004 | 1 | - | - |
|  Bob Wollek | 1973 | 1973 | 1 | - | - |
Y

| Kuljettaja | Ensimmäinen kausi | Viimeinen kausi | WRC -rallit | WRC -voitot | Maailmanmestaruudet |
| --- | --- | --- | --- | --- | --- |
|  Omar Yoma | 2006 | 2006 | 1 | - | - |
Z

| Kuljettaja | Ensimmäinen kausi | Viimeinen kausi | WRC -rallit | WRC -voitot | Maailmanmestaruudet |
| --- | --- | --- | --- | --- | --- |
|  Alejandro Zanet | 2004 | 2004 | 1 | - | - |
|  Sobieslaw Zasada | 1973 | 1997 | 6 | - | - |
|  Carlos Zegbi | 1999 | 2000 | 2 | - | - |
|  Walter Zöckl | 1973 | 1973 | 1 | - | - |
|  Ricardo Zunino | 1981 | 1981 | 1 | - | - |
|  Sebastián Zunino | 1999 | 2004 | 3 | - | - |
|  Jerzy Zyszkowski | 1973 | 1973 | 1 | - | - |
Martín Alonso Pinzón

Martín Alonso Pinzónin patsas.
Martín Alonso Pinzón  (1441-1493)  oli espanjalainen navigaattori ja tutkimusmatkailija, joka purjehti Kolumbuksen kanssa ensimmäisenä Etelä-Amerikkaan. Pinzón oli Pinta laivan kapteeni. Jotkut tarinat kertovat, että Martín Alonso Pinzón ja hänen veljensä olisivat löytäneet Amerikan. Etelä-Amerikassa on hänen patsas Amerikan löytämisestä. Pinzónien suku vaati myöhemmin Etelä-Amerikan löytämisen kunniaa itselleen.
Matilda Seppälä

Matilda Seppälä (s. 1993) on suomalainen säveltäjä.
Matilda Seppälä on opiskellut säveltämistä Tampereen ammattikorkeakoulussa Jouni Kaipaisen johdolla, Latvian Jāzeps Vītols Latvian Academy of Music -akatemiassa sekä Sibelius-Akatemiassa Tapio Nevanlinnan johdolla.
Matilda Seppälä pääsi In modo di Lutoslawski -sävellyskilpailussa palkittujen joukkoon vuonna 2014, sai toisen sijan Peteris Vasks -kilpailussa Latviassa vuonna 2015 ja oli ainoana suomalaisena mukana kansainvälisessä Einojuhani Rautavaara -kuorosävellyskilpailussa vuonna 2016.
Matilda Seppälän teoksia ovat esittäneet muun muassa Caprico Orchestra, Avanti!, TampereRaw, NYKY Ensemble, Tampering Ensemble, Sinfoniaorkesteri FIAM ja Helsingin kamarikuoro.
Matilda Seppälä on nykymusiikkiyhdistys Tampering ry:n jäsen.
Aiheesta muualla

Matilda Seppälän teoksia on kuunneltavissa esimerkiksi täällä: https://soundcloud.com/matildaseppala
Martti Uusikylä

Martti Uusikylä (8. maaliskuuta 1928 Vaasa – 28. toukokuuta 1993) oli suomalainen toimittaja ja pakinoitsija.
Uusikylä oli toimittajana Savonlinnassa ilmestyvässä Itä-Savo-lehdessä. Hän kirjoitti myös pakinoita nimimerkillä Masa.
Teoksia

Savonlinnan moottorikerho 30 vuotta : 1932-1962. Savonlinnan moottorikerho, Savonlinna 1962
Uskomaton tapahtuma ja muita sanomalehtipakinoita, kirj. nimimerkki Masa. Itä-Savo, Savonlinna 1969
May-Britt Seitava

May-Britt Seitava vuonna 1968.
May-Britt Stierncreutz (o.s. Seitava; 24. helmikuuta 1942 – 28. heinäkuuta 2022) oli suomalainen valokuvamalli ja näyttelijä, joka oli 1960-luvulla yksi muotikuvissa useimmin nähdyistä malleista. Suomen muotimaailman lisäksi Seitava oli 1960-luvun alkupuolella Vogue-lehden mallina Pariisissa ja 1970-luvun taitteessa hollantilaisen mallitoimiston listoilla.
Seitava teki ranskan kielellä naispääosan Maunu Kurkvaaran lyhytelokuvassa Pourquoi?, joka on yksi osa pohjoismaisten ohjaajien episodielokuvassa 4 × 4 (1965). Lisäksi hän näytteli sivuosia Kurkvaaran elokuvissa Naiset (1964), Kielletty kirja (1965) ja Rottasota (1968) sekä Jörn Donnerin elokuvassa Täällä alkaa seikkailu (1965).
May-Britt Seitava oli naimisissa taidemaalari Mikael Stierncreutzin (1936–1976) kanssa. Heidän poikansa on Egotrippi-yhtyeen Knipi.
Matilda Sirkkola

| Matilda Sirkkola> Henkilötiedot |
| --- | --- |
Koko nimi:  Maria Matilda Sirkkola o.s. Torenius
Syntynyt: 23. maaliskuuta 1889 Vihti
Kuollut: 1. elokuuta 1971 (82 vuotta) Toijala
Kansalaisuus:  Suomi
Ammatti:  opettaja ja kirjailija
Puoliso:  Oskar Sirkkola (aik. Strandberg)
Aiheesta muualla
Löydä lisää kirjailijoitaKirjallisuuden teemasivulta
Maria Matilda Sirkkola (o.s. Torenius, 23. maaliskuuta 1889 Vihti – 1. elokuuta 1971 Toijala) oli suomalainen opettaja ja kirjailija. Puoliso kansakoulunopettaja, taidemaalari Oskar Sirkkola (aik. Strandberg).
Sirkkola valmistui Jyväskylän seminaarista 1912 ja hän suoritti Helsingin yliopistossa filosofian kandidaattitutkintoa vastaavat tutkinnot sekä tutkinnot harjoituskoulujen opettajavirkoja varten. Hän teki opintomatkan Viroon ja Ruotsiin.
Sirkkola toimi opettajana Lopen Järventaustan kansakoulussa 1912–1915 ja Sääksmäen Tarttilan kansakoulussa 1915–1927. Hän oli Heinolan seminaarin harjoituskoulun yhdistetyn luokan opettajana 1927–1938 ja seminaarin harjoituskoulun yliopettajana 1938–1953. Sarkkila kirjoitti muun muassa kirjan Oman työn koulu, kokeita kansakoulun uudistamiseksi sekä julkaisi runoja ja lasten vuorokeskusteluja joulu- ja aikakauslehdissä.
Teoksia

Oman työn koulu : kokeita kansakoulun uudistamiseksi. WSOY 1936
Oman työn koulun lukemisto : rinnakkaislukukirja kansakoulun yläluokkia varten, nide 1 ; tekijät Matilda Sirkkola ja Yrjö Paalanen. WSOY 1938
Iloinen koulu : koulunäytelmä ; kuv. Kaija Mäkelä. WSOY 1944, 2. painos 1954
Heinolan seminaari 1899-1949 : muistojulkaisu ; toim. Yrjö Paalanen, Hilkka Ahomäki, Matilda Sirkkola. Valistus 1949
Koululasten juhlahetkiä : ohjelmistoa koulun juhlaan ja arkeen. WSOY 1959
Onnittelulaulu "Onnenkyyhky lentää..." sanat Martti Helan säveltämään koululauluun
Macon

| Macon |
| --- | --- |
 Näkymä keskustaan.
 Maconin ja Bibbin piirikunnan kartta
 Macon
 Koordinaatit: 32°50′5″N, 83°39′6″W 
Valtio:   Yhdysvallat
Osavaltio:  Georgia
Piirikunta:  Bibb
Väkiluku (2020):  157 346
 
 maconbibb.us 
Infobox OKVirheellinen NIMI-arvo: 
Macon on kaupunki Yhdysvaltojen Georgian osavaltiossa Bibbin piirikunnassa. Sen asukasluku oli vuoden 2020 väestönlaskennan mukaan 157 346. Piirikunnalla ja kaupungilla on ollut yhteinen hallinto vuodesta 2014.
Maantiede

Macon sijaitsee Georgian keskiosassa Ocmulgeejoen varrella Bibbin piirikunnassa. Rannikkotasanko kohtaa seudulla kohti Blue Ridge Mountains-vuoria kohoavan alueen. purjehduskelpoinen osa päättyy Kaupunkia ympäröivä seutu on pääasiassa maatalousaluetta.
Historia

Yhdysvallat sai nykyisen Maconin alueen creek-intiaaneilta vuoden 1814 creek-sodan Horseshoe Bendin taistelun jälkeen. Tappion kärsineet creekit joutuivat luopumaan maistaan Ocmulgee- ja Flintjokien välillä vuonna 1821. Vain jonkin aikaa myöhemmin päätettiin perustaa uusi kaupunki Ocmulgeen länsirannalle paikalle, jolla entuudestaan oli ollut uudisasutusta ja kauppa-asema. Hallinnollisesti kaupunki perustettiin 8. joulukuuta 1823. Kymmenen vuotta myöhemmin sen asukasluku oli yli 3 000. Ympäröivä seutu jaettiin viljeltäväksi uudisasukkaille, jotka kasvattivat puuvillaa.
Puuvillaa kuljetettiin alun perin Ocmulgeejokea pitkin. Viljely vähensi siinä virtaavan joen määrää ja lopulta jokea oli jatkvuasti ruopattava. Vesiliikenteen korvaajaksi rakennettiin rautatie. Maconista oli muodostunut huomattava rautateiden solmukohta vuoteen 1860 mennessä. Yhdysvaltain sisällissodanalakessa monet vaikutusvaltaiset henkilöt Maconissa kannattivat Pohjoisvaltioita, mutta tavallinen luokka Etelävaltioita. Suuremmilta taisteluilta sodan aikana vältyttiin seudulla. Etelävaltiot olivat varastoineen MAconiin kultavarantoaan ja kaupungissa tuotettiin aseita sodan tarpeisiin. Antautuminen Robert E. Leen antautumisen jälkeen säästi kaupungin tuhoamiselta Pohjoisvaltioiden sotilaiden käsissä.
Sodan päättyminen merkitsiuusia oikeuksia mustille, joita pääsi nyt esimerkiksi virkamiehiksi. Sodan jälkeen uusia oikeuksia alettiin kuitenkin nopeasti viedä takaisin. Esimerkiksi orjuudesta vapautuneet mustat huomasivat nopeasti olevansa esimerkiksi vuokraviljelyn kautta edeltävän kaltaisessa tilanteessa. Puuvillakärsäkkäät hävittivät puuvillaviljelmiä ensimmäisen maailmansodan jälkeen. Taloudellinen ahdinko oli suuri, mutta kaupunkissa otettiin myös joitakin edistysaskeleita. Kaupunkiin saapui esimerkiksi vesi- ja viemärijärjestelmät, sekä päällystetyt tiet. Tekstiiölitehtaita omistanut Bibb Manufacturing Company oli pitkään merkittävin taloudellinen tekijä.
Toisen maailmansodan aikana Maconiin ja sen lähistölle perustettiin useita asevoimien laitoksia. Erityisen merkityksellinen oli Robinsin lentotukikohta, joka toi mukanaan myös huomattavan väestönkasvun ja teollistumisen. Kaupunkiin muutti uusia asukkaita pohjoisesta, sekä mustia muualta etelästä. Kansalaisoikeusliike johti lopulta rotuerottelun päättymiseen sodan jälkeisenä aikana. Sittemmin esiin noussut kysymys piirikunnan ja kaupunkihallinnon yhdistämisestä jakoi maconilaisia. Ehdotus kaatui useissa eri äänestyksissä, kunnes ehdotus meni viimein läpi äänestyksellä vuonna 2012. Kaupungin ja piirikunnan hallinto yhdistettiin tammikuussa 2014.
Talous

Maconin talouden pääpaino on siirtynyt teollisuudesta kauppa- ja palvelualalle. Tärkeitä talouden osa-alueita ovat esimerkiksi terveydenhuolto, finanssi- ja vakuutusala, sekä matkailu. Medical Center of Central Georgia on suuri Maconissa sijaitseva sairaala. Colonial Mall Macon on puolestaan yksi Georgian suurimmista kauppakeskuksista.
Kotitalouksien keskimääräiset vuosittaiset ansiot Maconissa aikavälillä 2014–2018 olivat 39 931 USD ja henkilöä kohden 24 409 USD. 25,7 % väestöstä eli köyhyysrajan alapuolella.
Väestö

Kaupungin asukasluku oli vuoden 2010 väestönlaskennan mukaan 91 351 ja vuoden 2019 arvion mukaan 153 159. Kaupungin asukkaista 40,9 % oli taustaltaan valkoisia (latinot pois lukien 38,8 %), 54,1 % afroamerikkalaisia, 3,2 % latinoja mistä tahansa rodusta ja 2 % aasialaisia. 5 % kaupungin asukkaista puhui kotonaan jotakin muuta kieltä kuin englantia ja 3,2 % kaupungin asukkaista oli syntynyt ulkomailla.
Koulutus

Georgian osavaltion yliopistojärjestelmään kuuluva Macon State College on perustettu 1968 ja Central Georgia Technical College vuonna 1962. Vuonna 1833 perustettu Mercerin yliopisto siirtyi Penfieldistä Maconiin, jossa se aloitti toimintansa vuonna 1871. Maconin Wesleyan College oli aikanaan Yhdysvaltojen ensimmäinen myös naisille tutkintoja myöntänyt college, mutta toimii nykyisin läheisessä Rivolin kaupungissa. Georgia Academy for the Blind perustettiin sokeiden oppilaitoksena.
Aiheesta muualla

Kuvia tai muita tiedostoja aiheesta Macon Wikimedia Commonsissa
Kaupunkikuvaa.
Keskustaa postikortissa 1930- tai 1940-luvulta.
Mercerin yliopisto.
Martti Ursin

Martti Ursin vuonna 1964.
Martti Johannes Ursin  (14. tammikuuta 1934 Viipuri – 11. kesäkuuta 2011 Oulu) oli suomalainen opettaja, poliitikko ja yritysjohtaja.
Ursin kirjoitti ylioppilaaksi Oulun lyseosta 1955, valmistui filosofian kandidaatiksi Helsingin yliopistosta 1960 ja filosofian tohtoriksi Oulun yliopistosta 1980. Väitöskirjan aiheena oli Pohjois-Suomen tuhot ja jälleenrakennus saksalaissodan 1944–1945 jälkeen.
Ursin toimi historianopettajana Oulun eri lyseoissa vuosina 1961–1983, joista 1976–1983 Oulun lyseon lukion rehtorina. Ursin ehti hoitaa lyhyen aikaa Oulun yliopiston kasvatustieteellisen tiedekunnan yhteiskuntatieteiden apulaisprofessorin virkaa, kunnes hän siirtyi kaupunginjohtajaksi Vaasaan vuonna 1984. Vaasasta hän palasi Ouluun 1990 Kalevan toimitusjohtajaksi. Yhteydet Kalevaan syntyivät, kun hän oli aikoinaan perustamassa kulttuurilehti Pohjoista. Ursin kartutti aktiivisesti Kalevan taidekokoelmaa ja toimi monien hankkeiden taustalla.
Martti Ursin valittiin kansanedustajaksi eduskuntaan vuoden 1979 vaaleissa Oulun läänin vaalipiiristä. Ursin oli yhden kauden kansanedustaja, ja hän kuului kokoomuksen eduskuntaryhmään 1979–1983.
Aiheesta muualla

Ursin, Martti Johannes. Porvarillisen Työn Arkisto.
| 0 | 1 | 2 | 3 |
| --- | --- | --- | --- |
|  | Edeltäjä: Eilo Eriksson | Vaasan kaupunginjohtaja 1984–1990 | Seuraaja: Juhani Turunen |
Martin Vingaard

| 0 | 1 | 2 |
| --- | --- | --- |

Henkilötiedot
Koko nimi: Martin Vingaard Hansen
Syntymäaika: 20. maaliskuuta 1985 (ikä 39) 
Syntymäpaikka: Odense, Tanska
Pelipaikka: keskikenttäpelaaja
Pituus: 180 senttimetriä
Seura
Seura: Kööpenhamina
Pelinumero: 20 
Seurat
| Vuodet | Seura | O (M) |
| 2003–2005 2005–2008 2009– | B 1913 Esbjerg Kööpenhamina | 55 (7) 79 (16) 60 (14) |
Maajoukkue
| 2008– | Tanska | 8 (1) |
 Seurajoukkueuran tilastot kattavat vain kansalliset sarjat, päivitetty 7. joulukuuta 2010.  Maajoukkueuran tilastot päivitetty 7. joulukuuta 2010.
Martin Vingaard Hansen (s. 20. maaliskuuta 1985 Odense, Tanska) on tanskalainen jalkapalloilija. Hän on pelipaikaltaan keskikenttäpelaaja.
Ura

Vingaard siirtyi Kööpenhaminaan kesällä 2009. Hänen ensimmäinen kautensa joukkueessa päättyi pääsarjamestaruuteen.
Ensiesiintymisensä Tanskan maajoukkueessa hän teki 1. kesäkuuta 2008 ystävyysottelussa Puolaa vastaan.
Aiheesta muualla

Vingaardin esittely Kööpenhaminan sivustolla (tanskaksi)
Marija Dmitrijenko

| Marija Dmitrijenko> Мария Дмитриенко.Henkilötiedot |
| --- | --- |
Syntynyt: 24. maaliskuuta 1988 (ikä 36) Šymkent
Kansalaisuus:   Kazakstan
Uran tiedot
Pituus:  167 cm
Paino:  56 kg
Laji:  ammunta
 Tietolaatikko päivitetty 6.8.2016. 
Marija Dmitrijenko (ven. Мария Дмитриенко, s. 24. maaliskuuta 1988 Šymkent) on kazakstanilainen haulikkoampuja. Hän edusti maataan naisten trapissa vuoden 2016 kesäolympialaisissa.
Maaliskuussa 2012 Dmitrijenko voitti Amir of Kuwait International Shooting Grand Prixin, mutta palkintoseremoniassa soitettiin erehdyksessä vuoden 2006 elokuvassa Borat esiintyvä parodia Kazakstanin oikean kansallislaulun Meniñ Qazaqstanımin sijaan. Joukkue teki valituksen, ja palkintojenjakotilaisuus järjestettiin uudelleen. Tapahtuma näyttää johtuneen väärän kappaleen lataamisesta Internetistä.
Mattel Aquarius

Aquarius (suom. Vesimies) on Radofinin suunnittelema kotitietokone, jonka Mattel Electronics julkaisi vuonna 1983 kesäkuussa. Koneessa on Zilog Z80 -prosessori sekä kuminen näppäimistö, 4 kilotavua RAM-muistia ja Microsoft BASICin kevennetty versio ROM-muistissa. Kone yhdistetään televisioon ja se käyttää moduuliportin lisäksi kasettinauhuria ulkoisena massamuistina.
Aquariusta myytiin usein lisälaitteiston kanssa, johon kuului kaksi pad-tyyppistä peliohjainta, ylimääräinen moduuliportti muistilaajennokseen sekä AY-3-8914-äänipiiri. Aquariukselle oli saatavilla lisälaitteina 40-rivinen lämpötulostin, nelivärinen piirturi, levykeasema ja 300 baudin modeemi.
Aquariuksen suosio jäi vähäiseksi ja tuotanto lakkautettiin lokakuussa 1983. Koneen kaupallinen elinikä oli siis noin viisi kuukautta.
Aquariukselle ilmestyi muutamia kymmeniä pelejä, joista useimmat olivat käännöksiä Mattelin Intellivision -konsolin peleistä. Pelit perustuivat merkkigrafiikan käyttöön.
Aquarius-tietokone, jossa on 4 kilotavun RAM-laajennus, pelimoduuli, ohjaimet ja kasettinauhuri.
Koneen takaosa, jossa on ulostulot TV:lle, kasettinauhurille ja tulostimelle.
Malesína

| Malesína Μαλεσίνα |
| --- | --- |
 Malesínan kaupunki.
 Kunnallisyksikön sijainti
 Malesína
 Koordinaatit: 38°37′22″N, 23°13′55″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Fthiotis
Kunta:  Lokroí
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  270403
Väkiluku (2011):  4 526
 – Kaupunki­yhdys­kunta:  4 427
 – Kaupunki:  3 833
Aikavyöhyke:  UTC+2
 – Kesäaika:  UTC+3
Rekisterikilpi:  MI
Infobox OKVirheellinen NIMI-arvo: 
Malesína (kreik. Μαλεσίνα) on Kreikan kaupunki sekä samanniminen Lokroín kunnan kunnallisyksikkö (Δημοτική Ενότητα Μαλεσίνας/Μαλεσίνης, Dimotikí Enótita Malesínas/Malesínis) ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 4 526 ja varsinaisen Malesínan kaupungin väkiluku 3 833 (vuonna 2011).
Malesínan pieni kaupunki sijaitsee noin 25 kilometriä itään Atalántin kaupungista ja vajaa kolme kilometriä sisämaahan Pohjoisen Euboianlahden rannasta. Malesínan kunnallisyksikkö käsittää Lokroín kunnan koillisosan lahden rannalla. Malesína oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lokroín kunnaksi yhdessä Atalántin, Dafnoúsian ja Opountían kanssa, jolloin se muuttui uuden kunnan kunnallisyksiköksi.
Malesínan Pyhän Konstantinuksen ja Pyhän Helenan (Ágios Konstantínos kai Agía Eléni) kirkko.
Kunnallisyksikön osat

Malesínan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Malesína | Lekoúna | 3 |
| Malesína | Malesína | 3 833 |
| Malesína | Mázi | 90 |
| Malesína | Moní Agíou Georgíou (luostari) | 2 |
| Malesína | Theológos | 499 |
| Proskynás | Proskynás | 99 |
Yhteensä: 4 526
Aiheesta muualla

Kuvia tai muita tiedostoja aiheesta Malesína Wikimedia Commonsissa
May-Britt Moser

| May-Britt Moser |
| --- | --- |
 Moser vuonna 2014
Henkilötiedot
Syntynyt: 4. tammikuuta 1963 (ikä 61) Fosnavåg, Norja
Koulutus ja ura
Tutkinnot:  Oslon yliopisto
Instituutti:  Norjan teknis-luonnontieteellinen yliopisto
Tutkimusalue:  neurotiede
Tunnetut työt:  hilasolut
Palkinnot:   Nobelin fysiologian tai lääketieteen palkinto (2014)
May-Britt Moser (4. tammikuuta 1963 Fosnavåg, Norja) on norjalainen neurotieteilijä, joka löysi miehensä Edvard Moserin kanssa niin sanotut hilasolut, jotka auttavat aivoja hahmottamaan sijaintiaan. He saivat vuonna 2014 löydöksistään Nobelin fysiologian tai lääketieteen palkinnon.
Moser opiskeli Oslon yliopistossa, jossa hän tapasi myös miehensä Edvard Moserin. He menivät naimisiin opiskeluaikana. Parilla on kaksi lasta. May-Britt Moser opiskeli Oslossa psykologiaa ja teki väitöskirjansa neurofysiologiasta vuonna 1995. Tämän jälkeen hän suoritti väitöskirjan jälkeistä tutkimusta Edinburghin yliopistossa ja oli vierailevana tutkijana University College Londonissa, kunnes siirtyi 1996 Trondheimin Norjan teknis-luonnontieteellinen yliopistoon.
May-Britt Moser on tehnyt tutkimustyötään yhdessä aviomiehensä kanssa. He olivat kartoittamassa rotilla hippokampuksen yhteyksiä, kun he löysivät toimintaa entorinaalisessa aivokuoressa, kun rotat ohittivat kohtia, jotka pystyi järjestämään kuusikulmaiseksi ruudukoksi. Moserit tajusivat pian, että he olivat löytäneet soluja, jotka kartoittivat rotan liikettä samalla tavalla huolimatta siitä paikasta, missä rotta oli. Jos rotalle annettiin tarpeeksi tilaa, niin ruudukosta syntyi hyvin säännöllinen. Moserit julkaisivat tuloksensa Nature-lehdessä vuonna 2005, ja monet tutkimusryhmät raportoivat sen jälkeen vastaavista tuloksista.
Vuonna 2014 Moserit jakoivat Nobelin fysiologian tai lääketieteen palkinnon John O’Keefen kanssa aivojen paikkatiedosta vastaavien solujen löytämisestä.
Matteo Guardalben

| 0 | 1 | 2 |
| --- | --- | --- |

Henkilötiedot
Syntymäaika: 5. kesäkuuta 1974 (ikä 50)
Syntymäpaikka: Nogara, Italia
Pelipaikka: Maalivahti
Pituus: 188 senttimetriä
Seura
Seura: Modena
Pelinumero: 99
Junioriseurat
1991–1994: Verona
Seurat
| Vuodet | Seura | O (M) |
| 1994–1997 1994–1995 1997–2001 2001–2004 2004–2006 2006 2006–2008 2008–2009 2009–2010 2010– | Verona → Massese (laina) Parma Piacenza Palermo → Parma (laina) Vicenza Treviso Sampdoria Modena FC | 30 (0) 27 (0) 3 (0) 80 (0) 43 (0) 6 (0) 13 (0) 25 (0) 0 (0) 3 (0) |
 Seurajoukkueuran tilastot kattavat vain kansalliset sarjat, päivitetty 8. huhtikuuta 2011.
Matteo Guardalben (s. 5. kesäkuuta 1974 Nogara, Italia) on italialainen jalkapallomaalivahti, joka edustaa Serie B:ssä pelaavaa Modenaa.
Ura

Guardalben aloitti jalkapalloilun Veronan junioreissa 1990-luvun alussa, josta hän nousi myöhemmin edustusjoukkueeseen. Guardalben lainattiin kaudeksi 1994-1995 Serie C1:n Masseseen, jossa hän pelasi 27 sarjaottelua. Guardalben sai lopulta peliaikaa Veronasta palattuaan takaisin ja nousi kaudella 1996-1997 ykkösvahdiksi. Hän siirtyi kauden päätteeksi Parmaan vuonna 1997. Guardalben vietti joukkueessa yhteensä viisi kautta pelaten vain kolme Serie A ottelua. Siitä huolimatta Guardalben saavutti menestystä voitettuaan joukkueen mukana muun muassa Uefa Cupin vuonna 1999.
Vuonna 2001 Guardalben siirtyi vähäisen peliajan vuoksi Piacenzaan, jossa hän pelasi kolmen kauden ajan joukkueen ykkösvahtina. Guardalben siirtyi kuitenkin Palermoon vuonna 2004 ja samalla takaisin Serie A:han vietettyään Piacenzassa yhden kauden Serie B:ssä. Hän pelasi ensimmäisellä kaudella 37 Serie A ottelua, mutta seuraavalla kaudella joutui tyytymään huomattavasti vähempään peliaikaan. Guardalben kävi samalla kaudella pelaamassa lainalla Parmassa kuuden ottelun verran.
Heinäkuussa 2006 Serie B:ssä pelannut Vicenza hankki hänet joukkueeseensa. Guardalben toimi kuitenkin jälleen varavahdin roolissa loukkaantumisen vuoksi kahden kauden verran, jonka jälkeen hän siirtyi toiseen Serie B seuraan Trevisohon. Peliaikaa tuli hyvin, mutta Guardalben päätti siirtyä vuonna 2009 takaisin Serie A:han tällä kertaa UC Sampdorian joukkueeseen. Hän ei pelannu ainuttakaan ottelua Serie A:ssa.
Heinäkuussa 2010 Guardalben siirtyi vapaalla siirrolla Serie B:ssä pelanneeseen Modenaan.
Maajoukkueura

Guardalben nimettiin kolmesti Italian maajoukkueeseen vuoden 2005 aikana, mutta ei pelannut ainuttakaan ottelua.
Saavutukset

Italian cup: 1999
Italian Super Cup: 1999
Uefa Cup: 1999